section_heading: Klupska karijera
paragraph_text: Nakon Bochuma prelazi u 1. FC Nürnberg gdje je u sezoni 2007/08 odigrao 28 utakmica i postigao 10 golova. 2008. godine prelazi u VfL Wolfsburg. S Wolfsburgom je 2009. osvojio njemačku Bundesligu, te bio najbolji asistent lige. Krajem prijelaznog roka u kolovozu 2010. prelazi u redove turskog prvoligaša Galatasaraya za 7 milijuna eura. Međutim dolaskom Gheorghea Hagija na mjesto trenera Galatasaraya, premješta ga u drugi momčad pod izgovorom da mu nije potreban. Zbog konflikta s trenerom, u ožujku 2011. prelazi u Dinamo iz Moskve za 4,5 milijuna eura. Dana, 19. ožujka 2011. na svom debiju za Dynamo postigao je i svoj prvi gol protiv ekipe Rostova. Nakon FC Dynama, od siječnja 2013. transferom vrijednim 3,5 milijuna eura, postaje član kineskog prvoligaša Guizhou Renhe.